b'\n_START_ARTICLE_\nRosanna Schiaffino\n_START_SECTION_\nBiografija\n_START_PARAGRAPH_\nRosanna gim\xc4\x97 Genujoje, pasiturin\xc4\x8dioje \xc5\xa1eimoje. Nepaisant t\xc4\x97vo prie\xc5\xa1taravimo, jos motina nuo pat vaikyst\xc4\x97 palaik\xc4\x97 dukters siekim\xc4\x85 siekti karjeros kine bei leido j\xc4\x85 \xc4\xaf priva\xc4\x8di\xc4\x85 dramos mokykl\xc4\x85. Mergina tai pat dalyvavo keliuose gro\xc5\xbeio konkursuose ir 14-os laim\xc4\x97jo \xe2\x80\x9eMis Lig\xc5\xabrija\xe2\x80\x9c titul\xc4\x85. \xc5\xa0ie pasiekimai leido jai tapti modeliu, o nuotraukos buvo spausdinamos tokiuose \xc5\xbeurnaluose kaip \xe2\x80\x9eLife\xe2\x80\x9c._NEWLINE_VI de\xc5\xa1imtmetyje Rosanna tapo perspektyvia aktore, kuri\xc4\x85 pasteb\xc4\x97jo ir pad\xc4\x97jo i\xc5\xa1gars\xc4\x97ti prodiuseris Franco Cristaldi. 1958 m. filmas \xe2\x80\x9eLa sfida\xe2\x80\x9c, kuriame ji vaidino, sulauk\xc4\x97 teigiam\xc5\xb3 \xc4\xafvertinim\xc5\xb3 Venecijos kino festivalyje, kaip ir juosta \xe2\x80\x9eUn ettaro di cielo\xe2\x80\x9c, kurioje ji vaidino su Marcello Mastroianni. Kaip ir kitos did\xc5\xbeiosios to laikme\xc4\x8dio Italijos kino \xc5\xbevaig\xc5\xbed\xc4\x97s, Rosanna i\xc5\xa1m\xc4\x97gino savo j\xc4\x97gas ir Holivude, ta\xc4\x8diau didelio pasisekimo nesulauk\xc4\x97 ir gr\xc4\xaf\xc5\xbeo \xc4\xaf gimtin\xc4\x99.\n_START_SECTION_\nAsmeninis gyvenimas\n_START_PARAGRAPH_\n1966 m. Rosanna i\xc5\xa1tek\xc4\x97jo u\xc5\xbe prodiuserio Alfredo Bini, su kuriuo susilauk\xc4\x97 dukters Antonellos. Po eil\xc4\x97s nes\xc4\x97kming\xc5\xb3 film\xc5\xb3 1976 m. ji su vyru \xc4\x97m\xc4\x97 gyventi atskirai, o po met\xc5\xb3 Rosanna pasitrauk\xc4\x97 i\xc5\xa1 kino. 1980 m. jiedu oficialiai i\xc5\xa1siskyr\xc4\x97._NEWLINE_1980 m. vasar\xc4\x85 ji susipa\xc5\xbeino su Giorgio Enrico Falck, plieno pramon\xc4\x97s paveld\xc4\x97toju, turin\xc4\x8diu pleibojaus reputacij\xc4\x85 ir neseniai i\xc5\xa1siskyrusiu su \xc5\xbemona. Judviej\xc5\xb3 romanas ilg\xc4\x85 laik\xc4\x85 buvo viena svarbiausi\xc5\xb3 bulvarin\xc4\x97s spaudos tem\xc5\xb3. 1981 m. jiems gim\xc4\x97 s\xc5\xabnus Guido, o 1982 m. pora susituok\xc4\x97._NEWLINE_1991 m. aktorei buvo diagnozuotas kr\xc5\xabties v\xc4\x97\xc5\xbeys, tap\xc4\x99s santuokos gri\xc5\xabties prie\xc5\xbeastimi. Rosanna ir Giorgio ilg\xc4\x85 laik\xc4\x85 kovojo tesimuose d\xc4\x97l s\xc5\xabnaus globos, d\xc4\x97l kurios susitarim\xc4\x85 pavyko pasiekti tik 2004 m., neilgai iki Giorgio mirties (j\xc5\xb3 santuoka buvo nutraukta 2001 m.)._NEWLINE_Rosanna mir\xc4\x97 nuo v\xc4\x97\xc5\xbeio po ilgos ligos 2009 m. spalio 17 d. Jai buvo 69 metai._NEWLINE_Jos sesuo Maria Pia Schiaffino taip pat aktor\xc4\x97.'